Netsi nastavljaju s pobjedama
Vince Carter ubacio je 28 koševa za Netse dok je Richard Jefferson postigao 27 poena
Nakon jučerašnje pobjede nad Houston Rocketsima, LA Clippersi su doživjeli poraz od New Orleans Hornetsa rezultatom 108-117. Rasual Butler bio je prvi strijelac Hornetsa s 32 postignuta koša. Kod Clippersa ponajbolji je bio Corey Maggette s 25 koševa, dok ga je s jednim košem zaostatka pratio Elton Brand koji je ubacio 24 poena. U Washingtonu, domaći Wizardsi su izgubili od gostujućih New Jersey Netsa rezultatom 112-100. Vince Carter ubacio je 28 koševa za Netse, dok je 27 postigao Richard Jefferson. Kod Washingtona najveći učinak ostvarili su Gilbert Arenas i Caron Butler sa po 25 koševa. U Dallasu slavlje domaćina i pobjeda nad Houston Rocketsima koji su poraženi drugu večer za redom rezultatom 88-72. Njemački košarkaš Dirk Nowitzki postigao je 28 ubačaja za Dallas Maverickse, dok je u redovima Houstona vodeći po broju koševa bio Luther Head sa 16 koševa. Iako je dominirao u posljednjoj utakmici, i u ovoj postigao najveći broj skokova 13 koliko je ubacio i koševa, kineski centar Yao Ming prema mnogima je odigrao najlošiju utakmicu u posljednjih mjesec dana. Miami Heat je poražen od Minnesota Timberwolvesa sa 100-96 što bi se moglo povezati s neigranjem Shaquilla O’Neala koji nije nastupio zbog ozljede nožnog palca. Ricky Davis bio je vodeći strijelac za Minnesotu s 26 koševa, a kod poraženih gostiju iz Miamija najbolji šuter bio je Dwyane Wade s 35 pogodaka.